Et restlager er et overskydende lager af varer, som af den ene eller anden grund ikke kan sælges gennem virksomhedens traditionelle salgskanal.
Som virksomhed kan man derfor lave forskellige tiltag for at afvikle de overskydende produkter: de kan enten sælges videre til andre virksomheder (fx via vores virksomhedsbørs Saxis), blive destrueret, sælges tilbage til producenten eller sælges på outlets.
Produkter, kan med fordel sælges videre da det kan betyde billigere indkøb for en mindre virksomhed. Ved at bistå en cirkulær økonomi, får hovedvirksomheden dækket et tab og slutvirksomheden kan opnå en større avance på produkterne.
Det kan være omstændigt at afvikle restpartier, da der kræves dokumentation fra skat, hvis de skal destrueres. Desuden er det vigtigt at kunne dokumentere værdien af restlageret i den forbindelse. Det kan derfor betyde mindre administrativt arbejde og derfor begynder flere virksomheder at videresælge deres restlager.